stanford-oval/wikipedia huggingface dataset:
ทรีเซินแบร์ค

| ทรีเซินแบร์ค |
| --- | --- |
   ธง ตราอาร์ม
เขตเทศบาลทรีเซินแบร์คในประเทศลีชเทินชไตน์ (สีแดง)
พิกัด: 47°7′5″N 9°32′36″E﻿ / ﻿47.11806°N 9.54333°E﻿ / 47.11806; 9.54333
ประเทศ:  ลีชเทินชไตน์
หมู่บ้าน: ดูที่ ชุมชน
พื้นที่
 • ทั้งหมด: 29.77 ตร.กม. (11.49 ตร.ไมล์)
ความสูง: 884 เมตร (2,900 ฟุต)
ประชากร (2558)
 • ทั้งหมด: 2,596 คน
เขตเวลา: UTC+1 (CET)
 • ฤดูร้อน  (เวลาออมแสง): CEST
รหัสไปรษณีย์: 9497
รหัสพื้นที่: 7004
รหัส ISO 3166: LI-10
เว็บไซต์: www.triesenberg.li
ทรีเซินแบร์ค (พ.ศ. 2530)
ชุมชนแห่งหนึ่งในเทศบาลทรีเซินแบร์ค มองลงไปยังหุบเขาซึ่งเป็นพื้นราบ (แม่น้ำไรน์)
ทรีเซินแบร์ค (เยอรมัน: Triesenberg, ท้องถิ่น: Trisabäärg) เป็นเทศบาล (Gemeinde) หนึ่งใน 11 แห่งของประเทศลีชเทินชไตน์ อยู่ในเขตเลือกตั้งตอนบน (Oberland [โอเบอร์ลันท์]) มีพื้นที่ 29.77 ตารางกิโลเมตร ถือเป็นเทศบาลที่มีพื้นที่มากที่สุดในประเทศ และยังตั้งอยู่สูงที่สุดในประเทศ ความสูงของพื้นที่ในเทศบาลอยู่ระหว่าง 700–2,000 เมตรจากระดับน้ำทะเล ส่วนศูนย์กลางเทศบาลตั้งอยู่ที่ความสูง 884 เมตรจากระดับน้ำทะเล ทรีเซินแบร์คประกอบด้วยพื้นที่สองส่วนซึ่งไม่ติดต่อกัน ส่วนหนึ่งอยู่ตรงกลางประเทศ มีพื้นที่ใหญ่กว่าอีกส่วน มีอาณาเขตติดต่อกับเทศบาลอื่นหลายแห่ง และอีกส่วนอยู่ทางทิศตะวันออกเฉียงใต้ของประเทศ ติดต่อกับเทศบาลวาดุซ ชาน และประเทศออสเตรีย ทรีเซินแบร์คมีประชากรทั้งสิ้น 2,596 คน (พ.ศ. 2558) มีความหนาแน่นประชากร 97 คน/ตร.กม.
ประวัติศาสตร์ > ยุคก่อนประวัติศาสตร์–อาณาจักรโรมัน

พื้นที่ในเขตเทศบาลทรีเซินแบร์คถูกใช้ประโยชน์มาตั้งแต่ยุคก่อนประวัติศาสตร์ โดยพบหลักฐานเป็นฟางที่ใช้ในการปศุสัตว์ ซึ่งปัจจุบันชิ้นส่วนถูกเก็บรักษาในพิพิธภัณฑ์แห่งรัฐประเทศลีชเทินชไตน์ (Liechtensteinisches Landesmuseum) และของจำลองแสดงในพิพิธภัณฑ์บ้านเกิดวัลเซอร์ (Walser Heimatmuseum) ต่อมาเมื่ออิทธิพลของอาณาจักรโรมันได้ขยายมาถึง พื้นที่เกษตรกรรมต่าง ๆ ถูกตั้งชื่อในภาษาของชาวโรมัน เช่น กุฟลีนา (Guflina), รุงเกลีนา (Runggelina), ลาวาดีนา (Lavadina) เป็นต้น และชื่อดังกล่าวยังคงใช้มาจนถึงปัจจุบัน นอกจากนี้ภาษาโรมันก็ได้มีอิทธิพลมาตั้งแต่ก่อนหน้าการตั้งถิ่นฐานของชาววัลเซอร์
ประวัติศาสตร์ > การตั้งถิ่นฐานของชาววัลเซอร์

ชาววัลเซอร์ (Walser) ได้เข้ามาตั้งถิ่นฐานอย่างถาวรในพื้นที่เทศบาลทรีเซินแบร์คตั้งแต่ปลายคริสต์ศตวรรษที่ 13 บันทึกหลักฐานที่เก่าแก่ที่สุดมาจาก ค.ศ. 1355 ซึ่งมีเนื้อหาเกี่ยวกับการที่ชาววัลเซอร์ได้รับสิทธิ์ครอบครองพื้นที่บริเวณมัลบุนในปัจจุบันและได้กล่าวด้วยว่า "เคยครอบครองมาก่อน" ทำให้ทราบว่าชาววัลเซอร์ได้อาศัยในพื้นที่นี้มาตั้งแต่ก่อน ค.ศ. 1335 และได้รับศักดินาเป็นพื้นที่ในเทือกเขาแอลป์ เมื่อแรกนั้นชาววัลเซอร์ได้ตั้งถิ่นฐานอยู่บนที่สูงและต่อมาจึงขยายชุมชนลดระดับลงมาทางหุบเขา ทำให้ปรากฏเป็นชุมชนหลายแห่งตั้งอยู่กระจายตามเชิงเขา
ประวัติศาสตร์ > สมัยใหม่

หลังสงครามโลกครั้งที่สอง โครงสร้างทางเศรษฐกิจของทรีเซินแบร์คเปลี่ยนแปลงไปอย่างมาก ชาวทรีเซินแบร์คในวัยทำงานส่วนใหญ่ทำงานบนพื้นที่ราบ (ซึ่งเป็นพื้นที่เทศบาลอื่นหรือเมืองหลวง) และไปกลับทุกวัน ปัจจุบันแรงงานมากกว่า 2 ใน 3 ของทรีเซินแบร์คทำงานในภาคอุตสาหกรรมและภาคบริการบนพื้นราบ ส่วนพื้นที่เกษตรกรรมในเทศบาลทรีเซินแบร์คลดลงอย่างต่อเนื่อง เป็นผลมาจากนโยบายการฟื้นฟูสภาพที่ดินระหว่าง ค.ศ. 1960 ถึง 1993
อาณาเขต

เทศบาลทรีเซินแบร์คมีอาณาเขตติดต่อดังนี้
ทิศตะวันตก ติดต่อกับเทศบาลทรีเซิน ชาน และวาดุซ (เมืองหลวงของประเทศ)
ทิศเหนือ ติดต่อกับเทศบาลพลังเคิน
ทิศใต้ ติดต่อกับเทศบาลทรีเซิน และบัลท์เซิร์ส ซึ่งเป็นพื้นที่ภูเขาของเทือกเขาแอลป์
ทิศตะวันออก ติดต่อกับพื้นที่ภูเขาของเทศบาลชาน วาดุซ และบัลท์เซิร์ส
ทิศตะวันตก ติดต่อกับพื้นที่ภูเขาของเทศบาลวาดุซ และชาน
ทิศเหนือ ติดต่อกับพื้นที่ภูเขาของเทศบาลชาน
ทิศใต้และทิศตะวันออก ติดต่อกับประเทศออสเตรีย
ชุมชน

การตั้งถิ่นฐานในเทศบาลทรีเซินแบร์คมีลักษณะเป็นหมู่บ้านขนาดเล็กเป็นกลุ่มกระจายไปบนเชิงเขาที่ความสูงต่างกัน ทำให้เป็นแหล่งพักตากอากาศและแหล่งเล่นสกีที่นิยมของประเทศ ชุมชนในเทศบาลทรีเซินแบร์ค เช่น
| --- | --- |
 โรเทินโบเดิน (Rotenboden)  โยนาโบเดิน (Jonaboden)  วังเงอร์แบร์ค (Wangerberg)  ชไตน์ออร์ท (Steinort)  ลาวาดีนา (Lavadina)  ซามีนา (Samina):  มาเซ็ชชา (Masescha)  ซีลุม (Silum)  มัลบุน (Malbun) - พื้นที่รีสอร์ตสกีเพียงแห่งเดียวและชุมชนที่อยู่สูงที่สุดของประเทศ  กาไฟล (Gaflei)  ชเต็ค (Steg) - ชุมชนท่ามกลางหุบเขามีอ่างเก็บน้ำขนาดเล็ก  ซึคคา (Sücka)
ชุมชนมัลบุน
พื้นที่เล่นสกีในชุมชนมัลบุน
ชุมชนชเต็ค
อ่างเก็บน้ำในชุมชนชเต็ค
ภาษา

เทศบาลทรีเซินแบร์คมีภาษาที่สำเนียงแตกต่างจากพื้นที่รอบข้างเรียกว่า สำเนียงเยอรมันวัลเซอร์ (Walserdeutsch) ซึ่งได้รับอิทธิพลมาจากภาษาของชาววัลเซอร์ที่อพยพมาตั้งถิ่นฐานถาวรในพื้นที่เทศบาลในปัจจุบันมาตั้งแต่คริสต์ศตวรรษที่ 14 (ยุคกลาง) สำเนียงท้องถิ่นที่เป็นเอกลักษณ์นี้ยังคงได้รับการส่งเสริมและธำรงไว้โดยเทศบาล สำเนียงดังกล่าวยังเป็นหลักฐานสำคัญที่บ่งบอกถึงความหลากหลายทางภาษาศาสตร์ของประเทศลีชเทินชไตน์ นอกจากนี้ชาวทรีเซินแบร์คยังพูดภาษาเยอรมันมาตรฐานและภาษาท้องถิ่นเยอรมันแอลิแมนนิก (Alemannic German) อีกด้วย
แหล่งข้อมูลอื่น

เว็บไซต์เทศบาลทรีเซินแบร์ค (เยอรมัน)
แผนที่และภาพถ่ายทางอากาศของเทศบาล
| ด ค กเทศบาลในประเทศลีชเทินชไตน์ |
| --- | --- | --- |
|  กัมพรีน  ชาน  เช็ลเลินแบร์ค  ทรีเซิน  ทรีเซินแบร์ค  บัลท์เซิร์ส  พลังเคิน  เมาเริน  รุกเก็ล  วาดุซ  เอ็ชเชิน  |  กัมพรีน  ชาน  เช็ลเลินแบร์ค  ทรีเซิน  ทรีเซินแบร์ค  บัลท์เซิร์ส  พลังเคิน  เมาเริน  รุกเก็ล  วาดุซ  เอ็ชเชิน  |  |
นีลส์ เพเทอร์เซิน

นีลส์ เพเทอร์เซิน (เยอรมัน: Nils Petersen; เกิดวันที่ 6 ธันวาคม ค.ศ. 1988) เป็นนักฟุตบอลชาวเยอรมัน ปัจจุบันลงเล่นตำแหน่งกองหน้าให้กับเอ็สเซ ไฟรบวร์ค
ทีมชาติ

เพเทอร์เซินเคยเป็นส่วนหนึ่งของทีมชาติเยอรมนี รุ่นอายุไม่เกิน 19 ปี และทำประตูในการพบกับรัสเซีย ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2007 ต่อมาเขาติดทีมชาติรุ่นอายุไม่เกิน 20 ปี และในวันที่ 6 สิงหาคม ค.ศ. 2009 เขาติดทีมชาติรุ่นอายุไม่เกิน 21 ปี
เพเทอร์เซินติดทีมชาติเยอรมนีชุดโอลิมปิก ในการแข่งขันโอลิมปิกฤดูร้อนที่รีโอเดจาเนโร โดยเป็น 1 ใน 3 ผู้เล่นอายุเกิน 23 ปีที่ได้รับอนุญาตให้แข่งขัน ร่วมกับลาร์ส และสเวน เบนเดอร์ ต่อมาวันที่ 4 สิงหาคม ค.ศ. 2016 เขาลงเล่นในฐานะตัวรองโดยลงมาแทนดาวี เซ็ลเคอ ในนาทีที่ 84 สามวันถัดมา เขาลงเป็นตัวสำรองแทนที่เซ็ลเคอในนาทีที่ 83 ต่อมาในวันที่ 10 สิงหาคม ค.ศ. 2016 เขาลงเล่นตัวจริงและยิงห้าประตูในนัดที่ชนะฟีจี 10–0 ต่อมาวันที่ 13 สิงหาคม ค.ศ. 2016 เขาลงเล่นตัวสำรองในนาทีที่ 78 แทนเซ็ลเคออีกครั้งในนัดพบกับโปรตุเกส ต่อมาวันที่ 17 สิงหาคม ค.ศ. 2016 รอบรองชนะเลิศพบกับไนจีเรีย เพเทอร์เซินลงมาแทน Max Meyer ในนาทีที่ 84 และทำประตูในอีก 5 นาทีถัดมา และในวันที่ 20 สิงหาคม ค.ศ. 2016 เพเทอร์เซินลงมาแทน Selke อีกครั้งในนาทีที่ 76 ของนัดชิงเหรียญทอง หลังจบในเวลาปกติ เขายิงลูกโทษเป็นคนสุดท้ายแต่ก็พลาด ทำให้เยอรมนีได้เหรียญเงิน
เกียรติประวัติ > ทีมชาติ

โอลิมปิกฤดูร้อน: เหรียญเงิน (2016)
บรืลเชอเทรัสเซอ

ทัศนียภาพเมื่อมองจาก บรืลเชอเทรัสเซอ
บรืลเชอเทรัสเซอ หรือ เทอเรซของบรืล (เยอรมัน: Brühlsche Terrasse) เป็นหมู่สถาปัตยกรรมเก่าแก่กลางเมืองเดรสเดิน ประเทศเยอรมนี และได้รับสมญาว่าเป็น "ระเบียงแห่งยุโรป" (Balcony of Europe) ระเบียงทางเดินแห่งนี้มีความยาวราว 500 เมตร ตั้งอยู่บนชายฝั่งริมแม่น้ำเอ็ลเบอ ตั้งอยู่ค่อนไปทางเหนือจากจัตุรัสน็อยมาคท์ (จัตุรัสตลาดใหม่) กับโบสถ์แม่พระเดรสเดิน ถือเป็นจุดพักผ่อนหย่อนใจกลางเมืองของชาวเมืองและนักท่องเที่ยว จากระเบียงแห่งนี้สามารถมองเห็นอาคารเก่าแก่และมีสถาปัตยกรรมที่งดงามมากมาย ทัศนียภาพของระเบียงนี้แทบไม่เปลี่ยนไปตลอดร้อยปีที่ผ่านมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บรืลเชอเทรัสเซอ
Dresden wiki
51°03′12″N 13°44′25″E﻿ / ﻿51.05333°N 13.74028°E﻿ / 51.05333; 13.74028
บ็อคเบียร์

บ็อคเบียร์ (เยอรมัน: Bockbier) เป็นเบียร์จากประเทศเยอรมนีประเภทหมักนอนก้น ตั้งชื่อตามชื่อเมืองไอน์เบ็ค (Einbeck) ของเยอรมนีในยุคกลาง ที่มีชื่อเสียงทางด้านการหมักเบียร์ บ็อคเบียร์เป็นเบียร์ประเภทลาเกอร์ที่มีความเข้มข้นและสีเข้มจากการใช้มอลต์สีเข้ม ปกติจะหมักในฤดูหนาวเพื่อนำออกบริโภคในช่วงฤดูใบไม้ผลิ
บ็อคเบียร์ยังแบ่งเป็นประเภทย่อย คือ ไมบ็อค (Maibock - ตามชื่อเดือนทีหมักคือเดือนพฤษภาคม), ไอส์บ็อค (Eisbock - บ็อคน้ำแข็ง), ไวท์เซินบ็อค (Weizenbock - บ็อคข้าวสาลี) และด็อพเพิลบ็อค (Doppelbock - บ็อคสองเท่า) ชื่อของเบียร์ประเภทด็อพเพิลบ็อคนี้ โดยปกติจะตั้งชื่อโดยมีส่วนท้ายชื่อ -ator เพื่อเป็นเกียรติแก่ผู้ผลิตแรกคือ Paulaner Salvator
ผู้ผลิตหลายแห่งจะใช้รูปแพะในบนตราเครื่องหมาย เนื่องมาจาก "บ็อค" ในภาษาเยอรมันหมายถึง แพะตัวผู้ และในสำเนียงท้องถิ่น Einbeck นั้นจะออกเสียงเหมือน "Einbock" ซึ่งจะเหมือน ein Bock หมายถึง แพะหนึ่งตัว
บ็อคเบียร์เป็นพวกเฮฟวีเบียร์ (heavy beer) มีเปอร์เซ็นต์แอลกอฮอล์ค่อนข้างสูง เป็นเบียร์สีเข้มเกือบดำจากการใช้มอลต์สีเข้ม
บ็อคเบียร์ให้พลังงานและสารอาหารมากกว่าเบียร์ลาเกอร์ทั่วไป
บลอนดี (สุนัข)

| --- | --- |
บลอนดี สุนัขเลี้ยงของฮิตเลอร์ ประมาณ ค.ศ. 1942
สปีชีส์: Canis lupus familiaris
สายพันธุ์: เยอรมันเชพเพิร์ด
เพศ: เมีย
เกิด: ค.ศ. 1941
ตาย: 29 เมษายน ค.ศ. 1945(1945-04-29) (3–4 ปี) ฟือเรอร์บุงเคอร์ เบอร์ลิน นาซีเยอรมนี
สาเหตุการตาย: การเป็นพิษจากไซยาไนด์
เจ้าของ: อดอล์ฟ ฮิตเลอร์
ทายาท: Wulf และลูกสุนัขตัวอื่น 4 ตัว
บลอนดี (เยอรมัน: Blondi; ค.ศ. 1941 – 29 เมษายน ค.ศ. 1945) เป็นสุนัขพันธุ์เยอรมันเชพเพิร์ดของอดอล์ฟ ฮิตเลอร์ ซึ่งได้รับของขวัญเป็นลูกสุนัขจากมาร์ติน บอร์มันน์ ในปี 1941 บลอนดีอยู่กับฮิตเลอร์ แม้หลังจากที่เขาได้ย้ายเข้ามาอยู่ในฟือเรอร์บุงเคอร์อยู่ใต้สวนของทำเนียบรัฐบาลไรช์ เมื่อวันที่ 16 มกราคม 1945
บลอนดีมีบทบาทในโฆษณาชวนเชื่อโดยวาดภาพฮิตเลอร์เป็นคนรักสัตว์ ในวันที่ 29 เมษายน ค.ศ. 1945 หนึ่งวันก่อนตาย ฮิตเลอร์แสดงความสงสัยเกี่ยวกับแคปซูลไซยาไนด์ที่ได้รับจากไฮน์ริช ฮิมเลอร์ เพื่อตรวจสอบประสิทธิภาพของแคปซูล ฮิตเลอร์สั่งให้ ดร. Werner Haase ไปทดสอบกับบลอนดีเม็ดหนึ่ง ซึ่งทำให้มันตาย
แหล่งข้อมูลอื่น

บลอนดี ที่ไฟน์อะเกรฟ
บาทฮ็อมบวร์คฟอร์แดร์เฮอเออ

เมืองบาทฮ็อมบวร์ค
บาทฮ็อมบวร์คฟอร์แดร์เฮอเออ (เยอรมัน: Bad Homburg vor der Höhe) เป็นเมืองในรัฐเฮ็สเซิน ประเทศเยอรมนี บาทฮ็อมบวร์คเป็นเมืองสปาและศูนย์การประชุม มีประชากรจำนวน 52,000 คน เมืองนี้มีคำขวัญประจำเมืองคือ "อากาศและวิถีชีวิตของแชมเปญ"
เมืองบาทฮ็อมบวร์คนี้ตั้งอยู่ที่จุดรวมของแม่น้ำไรน์และแม่น้ำไมน์ อยู่ใกล้ ๆ กับเมืองแฟรงก์เฟิร์ต "บาท" (Bad) ได้มีขึ้นในปี ค.ศ. 1912 ปัจจุบันเมืองนี้มีชื่อเสียงจากการเป็นเมืองสปาและกาสิโน โดยได้รับฉายาว่าเป็น "มารดาแห่งมอนเตการ์โล" โดยค่าครองชีพในเมืองนี้สูงมาก เมืองนี้เป็นที่อยู่อาศัยของกลุ่มคนชั้นสูงที่อาจจะไปทำงานในเมืองแฟรงก์เฟิร์ตแบบไปเช้าเย็นกลับก็ได้ เมืองนี้ยังเป็นที่ตั้งของบริษัทมากมาย โดยผู้อยู่อาศัยมีจำนวนไม่เท่าแรงงานจึงมีการเดินทางมาทำงานจากเมืองอื่น
การเสด็จประพาสยุโรปครั้งที่ 2

ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เมื่อปี 2450 พระองค์ได้เสด็จพระราชดำเนินมายังเมืองแห่งนี้เพื่อประทับรักษาพระพลานามัยแบบธาราบำบัดตามคำแนะนำของแพทย์หลวงชาวเยอรมัน
นิติรัฐ

นิติรัฐ (เยอรมัน: Rechtsstaat) เป็นถ้อยคำที่ใช้กันในประเทศที่ใช้ระบบ ประมวลกฎหมาย ซึ่งถือกำเนิดในยุโรปภาคพื้นทวีป โดยมีกฎหมายโรมัน Jus Civileเป็นแม่แบบ หมายถึงการบริหารปกครองรัฐหรือสังคมซึ่งถือกฎหมายเป็นใหญ่ เป็น "การปกครอง" โดยกฎหมาย มิใช่แล้วแต่อำเภอใจของผู้ใช้อำนาจหรือ "ผู้ปกครอง" สามารถตรวจสอบผู้ใช้อำนาจได้ โดยภายหลังแปรเปลี่ยนเป็นกฎหมายมหาชน ส่วนประเทศที่ใช้ระบบกฎหมายคอมมอนลอว์ หรือ Common law ซึ่งมีประเทศอังกฤษเป็นแม่แบบนั้นจะอ้างถึง "หลักนิติธรรม" หรือ Rule of Law ซึ่งโดยสรุปก็มีความหมายแบบเดียวกันนั่นคือ ถือกฎหมายเป็นใหญ่ในการบริหารจัดการรัฐ
แนวความคิดของหลักนิติรัฐ

รองศาสตราจารย์ ดร. วรพจน์  วิศรุตพิชญ์ ให้คำอธิบายแนวความคิดของหลักนิติรัฐ ว่าหมายถึง
รัฐเสรีประชาธิปไตยยอมรับรองและให้ความคุ้มครองสิทธิเสรีภาพขั้นมูลฐานของราษฎรไว้ในรัฐธรรมนูญโดยอาจจำแนกสิทธิและเสรีภาพดังกล่าวได้เป็น  3  ประเภท  คือ.-
สิทธิเสรีภาพส่วนบุคคลโดยแท้  อันได้แก่  สิทธิเสรีภาพในชีวิตร่างกาย  สิทธิเสรีภาพในเคหสถาน  สิทธิเสรีภาพในการติดต่อสื่อสารถึงกันและกัน  สิทธิเสรีภาพในการเดินทางการเลือกถิ่นที่อยู่  สิทธิในการนับถือศาสนา และสิทธิเสรีภาพในครอบครัว
สิทธิเสรีภาพในทางเศรษฐกิจ  อันได้แก่  สิทธิเสรีภาพในการประกอบอาชีพ  สิทธิเสรีภาพในการมีและใช้ทรัพย์สิน  และสิทธิเสรีภาพในการทำสัญญา
สิทธิและเสรีภาพในการมีส่วนร่วมทางการเมือง  อันได้แก่  สิทธิเสรีภาพในการแสดงความคิดเห็นทางการเมือง  สิทธิเสรีภาพในการรวมตัวกันเป็นสมาคมหรือพรรคการเมือง  และสิทธิเสรีภาพในการลงคะแนนเสียงเลือกตั้งและสมัครรับเลือกตั้ง
อย่างไรก็ดี  รัฐจะต้องธำรงรักษาไว้ซึ่งประโยชน์ส่วนรวมหรือประโยชน์สาธารณะ  ซึ่งในบางกรณีรัฐจำต้องบังคับให้ราษฎรกระทำการหรือละเว้นไม่กระทำการบางอย่าง  โดยองค์กรหรือเจ้าหน้าที่ของรัฐสามารถล่วงล้ำเข้าไปในแดนสิทธิเสรีภาพของราษฎรได้  แต่รัฐให้คำมั่นต่อราษฎรว่าองค์กรเจ้าหน้าที่ของรัฐจะกล้ำกรายสิทธิเสรีภาพของราษฎรได้  ก็ต่อเมื่อมีกฎหมายบัญญัติไว้โดยชัดแจ้งและเป็นการทั่วไปว่าให้องค์กรหรือเจ้าหน้าที่ของรัฐกล้ำกรายสิทธิเสรีภาพของราษฎรได้ในกรณีใดและภายในขอบเขตอย่างไร
สาระสำคัญ

สาระสำคัญของหลักนิติรัฐมีอยู่  3   ประการดังนี้
บรรดาการกระทำทั้งหลายขององค์กรของรัฐฝ่ายบริหารจะต้องชอบด้วยกฎหมายที่ตราขึ้นโดยองค์กรของรัฐฝ่ายนิติบัญญัติ  กล่าวคือ  องค์กรของรัฐฝ่ายบริหารจะต้องมีอำนาจสั่งการให้ราษฎรกระทำการหรือละเว้นไม่กระทำการอย่างหนึ่งอย่างใดได้  ต่อเมื่อบทบัญญัติแห่งกฎหมายให้อำนาจไว้อย่างชัดแจ้งและจะต้องใช้อำนาจนั้นภายในกรอบที่กฎหมายกำหนดไว้
บรรดากฎหมายทั้งหลายที่องค์กรของรัฐ ฝ่ายนิติบัญญัติได้ตราขึ้นจะต้องชอบด้วยรัฐธรรมนูญ  โดยเฉพาะอย่างยิ่งกฎหมายที่ให้อำนาจแก่องค์กรของรัฐฝ่ายบริหารล่วงล้ำเข้าไปในแดนแห่งสิทธิและเสรีภาพของราษฎรนั้นจะต้องมีข้อความระบุไว้อย่างชัดเจนพอสมควรว่าให้องค์กรของรัฐฝ่ายบริหาร  องค์กรใดมีอำนาจล่วงล้ำเข้าไปในแดนแห่งสิทธิเสรีภาพของราษฎรได้ในกรณีใดและภายในขอบเขตอย่างไร  และกฎหมายดังกล่าวจะต้องไม่ให้อำนาจแก่องค์กรของรัฐฝ่ายบริหารล่วงล้ำเข้าไปในแดนแห่งสิทธิเสรีภาพของราษฎรเกินขอบเขตแห่งความจำเป็นเพื่อธำรงรักษาผลประโยชน์สาธารณะ
การควบคุมไม่ให้กระทำขององค์กรของรัฐฝ่ายบริหารขัดต่อกฎหมายก็ดี  การควบคุมไม่ให้กฎหมายขัดต่อรัฐธรรมนูญก็ดี จะต้องเป็นอำนาจหน้าที่ขององค์กรของรัฐฝ่ายตุลาการซึ่งมีความเป็นอิสระจากองค์กรของรัฐฝ่ายบริหารและองค์กรของรัฐฝ่ายนิติบัญญัติ  โดยองค์กรรัฐฝ่ายตุลาการซึ่งทำหน้าที่ควบคุมความชอบด้วยรัฐธรรมนูญของกฎหมายหรือองค์กรของรัฐฝ่ายตุลาการซึ่งทำหน้าที่ควบคุมความชอบด้วยกฎหมายของการกระทำขององค์กรของรัฐฝ่ายบริหาร  อาจจะเป็นองค์กรของรัฐฝ่ายตุลาการอีกองค์กรหนึ่ง  แยกต่างหากจากองค์กรของรัฐฝ่ายตุลาการซึ่งทำหน้าที่พิจารณาพิพากษาคดีแพ่งและคดีอาญาก็ได้
แหล่งข้อมูลอื่น

นิติรัฐ: ฉบับเข้าใจง่าย โดย ปิยบุตร แสงกนกกุล จาก โอเพ่นออนไลน์
บิชช็อฟส์โฮเฟิน

| บิชช็อฟส์โฮเฟิน |
| --- | --- |
   ตราอาร์ม
บิชช็อฟส์โฮเฟิน
พิกัด: 47°25′2″N 13°13′10″E﻿ / ﻿47.41722°N 13.21944°E﻿ / 47.41722; 13.21944
ประเทศ: ออสเตรีย 
รัฐ: ซัลทซ์บวร์ค
พื้นที่
 • ทั้งหมด: 49.62 ตร.กม. (19.16 ตร.ไมล์)
ความสูง: 544 เมตร (1,785 ฟุต)
ประชากร (ม.ค.2016)
 • ทั้งหมด: 10,483 คน
 • ความหนาแน่น: 210 คน/ตร.กม. (500 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 5500
เว็บไซต์: bischofshofen.at
บิชช็อฟส์โฮเฟิน (เยอรมัน: Bischofshofen) เป็นเมืองในรัฐซัลทซ์บวร์ค ประเทศออสเตรีย ตั้งอยู่ทางใต้ของนครซัลทซ์บวร์คไปราว 60 กิโลเมตร บนริมฝั่งของแม่น้ำซัลซัค เมืองแห่งนี้เป็นชุมทางการคมนาคมที่สำคัญ เนื่องจากตั้งอยู่บนทางหลวงเอาโทบานซึ่งเป็นทางผ่านไปยังประเทศเยอรมนีและข้ามเทือกเขาแอลป์ไปยังประเทศอิตาลีในแนวเหนือ–ใต้ และยังตั้งอยู่บนทางหลวงสายหลักที่เชื่อมภาคตะวันตกและตกวันออกของประเทศออสเตรีย ชาวเคลต์คือชนกลุ่มแรกที่มาตั้งรกรากบริเวณที่แห่งนี้เนื่องจากใกล้แหล่งเหมืองเกลือและทองแดง ต่อมาบริเวณแถบนี้ก็ถูกพิชิตโดยพวกโรมัน และกลายเป็นเส้นทางสัญจรที่สำคัญมาตั้งแต่คริสต์ศตวรรษที่ 3
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บิชช็อฟส์โฮเฟิน
Municipal site (เยอรมัน)
Bischofshofen tourism board เก็บถาวร 2017-12-05 ที่ เวย์แบ็กแมชชีน
บาลิงเงิน

| บาลิงเงิน   |
| --- | --- |
เมือง
   ตราอาร์ม
ที่ตั้งของบาลิงเงิน  ในอำเภอZollernalbkreis  
ประเทศ: เยอรมนี
รัฐ: บาเดิน-เวือร์ทเทิมแบร์ค
จังหวัด: ทือบิงเงิน  
อำเภอ: Zollernalbkreis
พื้นที่
 • ทั้งหมด: 90.34 ตร.กม. (34.88 ตร.ไมล์)
ความสูง: 517 เมตร (1,696 ฟุต)
ประชากร (2020-12-31)
 • ทั้งหมด: 34,505 คน
 • ความหนาแน่น: 380 คน/ตร.กม. (990 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 72301–72336
รหัสโทรศัพท์: 07433
ทะเบียนพาหนะ: BL
เว็บไซต์: www.balingen.de
บาลิงเงิน (เยอรมัน: Balingen) เป็นเมืองชนบทในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางใต้ของนครชตุทการ์ทไปราว 76 กิโลเมตร
แหล่งข้อมูลอื่น

Official website (เยอรมัน)
↑   "Bevölkerung nach Nationalität und Geschlecht am 31. Dezember 2020" [Population by nationality and sex as of December 31, 2020] (CSV). Statistisches Landesamt Baden-Württemberg (ภาษาเยอรมัน). มิถุนายน 2021. สืบค้นเมื่อ 17 ตุลาคม 2021.
บาทอิชเชิล

| Bad Ischl |
| --- | --- |
   ตราอาร์ม
ประเทศ: ออสเตรีย
รัฐ: โอแบร์เอิสเตอร์ไรช์
เขต: กมุนเดิน
พื้นที่
 • ทั้งหมด: 162.8 ตร.กม. (62.9 ตร.ไมล์)
ความสูง: 468 เมตร (1,535 ฟุต)
ประชากร (1 มกราคม 2014)
 • ทั้งหมด: 13,759 คน
 • ความหนาแน่น: 85 คน/ตร.กม. (220 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 4820
รหัสโทรศัพท์: 06132
ทะเบียนพาหนะ: GM
เว็บไซต์: www.bad-ischl.ooe.gv.at
บาทอิชเชิล (เยอรมัน: Bad Ischl) เป็นเมืองชนบทในประเทศออสเตรีย ตั้งอยู่ริมแม่น้ำเทราน์ตรงใจกลางของแหล่งมรดกโลกซัลทซ์คัมเมอร์กูทในรัฐโอแบร์เอิสเตอร์ไรช์ แม่น้ำเทราน์ได้แตกสาขา ณ บริเวณเมืองนี้เป็นแม่น้ำอิชเชิลซึ่งไหลไปลงทะเลสาบทะเลสาบว็อล์ฟกังทางตะวันตก ในขณะที่แม่น้ำเทราน์สายหลักก็ไหลไปลงทะเลสาบทะเลสาบเทราน์ทางเหนือ ในอดีตเมืองแห่งนี้เป็นศูนย์กลางการค้าขายเกลือที่สำคัญ
เมืองแห่งนี้ยังเป็นที่ตั้งของ ไคเซอร์วิลลา (Kaiservilla) คฤหาสน์ฤดูร้อนส่วนพระองค์ของจักรพรรดิฟรันซ์ โยเซฟที่ 1 แห่งออสเตรีย–ฮังการี ซึ่งทรงได้รับมอบจากพระราชมารดาเป็นของขวัญการอภิเษกสมรส เมื่อพระองค์มาเยือนเมืองนี้ ถึงกับตรัสว่าเป็น "สวรรค์บนดิน" ตั้งแต่นั้นมาคฤหาสน์แห่งนี้ก็กลายเป็นที่ประทับฤดูร้อนของพระราชวงศ์ โดยในปัจจุบัน กรรมสิทธิในคฤหาสน์หลังนี้ยังคงตกทอดกันในทายาทราชวงศ์ฮับส์บูร์ก-ลอแรน แต่ก็เปิดให้สาธารณะชนได้เข้าชม
แหล่งข้อมูลอื่น

Bad Ischl's government website
ข้อมูลการท่องเที่ยวบาทอิชเชิล
| ด ค กเมืองหลวงทางวัฒนธรรมของยุโรป |
| --- | --- |
 1985 เอเธนส์ 1986 ฟลอเรนซ์ 1987 อัมสเตอร์ดัม 1988 เบอร์ลินตะวันตก 1989 ปารีส 1990 กลาสโกว์ 1991 ดับลิน 1992 มาดริด 1993 แอนต์เวิร์ป 1994 ลิสบอน 1995 นครลักเซมเบิร์ก 1996 โคเปนเฮเกน 1997 เทสซาโลนีกี 1998 สต็อกโฮล์ม 1999 ไวมาร์ 2000 เรคยาวิก บาร์เกิน เฮลซิงกิ บรัสเซลส์ ปราก กรากุฟ ซานเตียโกเดกอมโปสเตลา อาวีญง โบโลญญา 2001 รอตเทอร์ดาม โปร์ตู 2002 บรูช ซาลามังกา 2003 กราทซ์ ปลอฟดิฟ 2004 เจนัว ลีล 2005 คอร์ก 2006 แพทรัส 2007 นครลักเซมเบิร์ก ซีบิว 2008 ลิเวอร์พูล สตาวังเงอร์ 2009 ลินทซ์ วิลนีอัส 2010 เอ็สเซิน อิสตันบูล เปช 2011 ตุรกุ ทาลลินน์ 2012 มารีบอร์ กีมาไรช์ 2013 กอชิตเซ มาร์แซย์ 2014 อือมิยอ รีกา 2015 มงส์ เปิลแซ็ญ 2016 ซานเซบัสเตียน วรอตสวัฟ 2017 ออร์ฮูส แพฟอส 2018 วัลเลตตา เลวาร์เดิน 2019 ปลอฟดิฟ มาเตรา 2020–เมษายน 2021 ริเยกา กอลเวย์ 2022 เกานัส แอฌวลต์เซิชท์ นอวีซาด 2023 แว็สเปรม ตีมีชออารา เอเลฟซีนา 2024 ตาร์ตู บาทอิชเชิล บูเดอ 2025 นอวากอรีตซา / โกริตเซีย เค็มนิทซ์ 2026 โอวลุ เตรนชีน 2027 เลียปายา
บ้านเยอรมันกลาง

บ้านเยอรมันกลางใส่ลายไม้ใน Klein Schöppenstedt ใกล้ Cremlingen ประมาณ 1900
รูปแบบบ้านชั้นแรกของบ้านเยอรมันกลาง คำในภาพ: Stube: ห้องอาศัย, Kachelofen: เตากระเบื้อง, Küche: ห้องครัว, Herd: เตา, Flur: ทางเดิน, Futterraum: บริเวณอาหารสัตว์, Kühe: วัว, Pferde: ม้า, Diele/Scheune: ยุ้งฉาง, Unterfahrt: ระเบียง, Wohnen: ที่อาศัย, Wirtschaftsbereich: ที่ทำงาน
บ้านเยอรมันกลาง (เยอรมัน: mitteldeutsches Haus) เป็นรูปแบบของบ้านไร่แบบดั้งเดิมของโรงนาเยอรมัน ที่สามารถเจอได้ในตอนกลางเยอรมนี
บ้านเยอรมันกลางยังมีชื่ออีกหลายแบบ ซึ่งส่วนมากจะบอกถึงเขตที่อาศัยอยู่:
Ernhaus (บ้านโถง)
oberdeutsches Haus (บ้านเยอรมันบน)
thüringisches Haus (บ้านชาวทือริงเงิน)
fränkisches Haus (บ้านชาวฟรังโกเนีย)
บ้านเยอรมันกลางปรากฏครั้งแรกในสมัยกลางเป็นชนิดของบ้านไร่ที่ใช้หินหรือใช้ไม้ทำเป็นกรอบ เป็นบ้านแบบทั้งหมดในบ้านเดียว (Einhaus) ที่มีที่อยู่อาศัยและที่เลี้ยงสัตว์ใต้หลังคาเดียวกัน  บ้านลักษณะนี้ยังคงสามารถพบได้ในหมู่บ้านหลายหมู่บ้านทางตอนกลางและตอนใต้ของเยอรมนี ขอบเขตทางเหนือของลักษณะบ้านประเภทนี้อยู่ในช่วงระหว่างที่สูงส่วนกลางปนกับที่ราบเยอรมันเหนือ ซึ่งในเขตนั้นบ้านชนิดนี้เรื่มถูกแทนที่ด้วยด้วยบ้านเยอรมันต่ำ (Fachhallenhaus), หรือเรียกในภาษาปากว่า Niedersachsenhaus (บ้านแซกซันต่ำ) สิ่งที่แตกต่างกันอย่างชัดเจนของลักษณะบ้านทั้งสองหลังคือหลังคาของบ้านเยอรมันกลางจะรองรับโดยหลังคานอก ในขณะที่บ้านเยอรมันต่ำจะเป็นหลังคาใน
↑  Short reference เก็บถาวร 2019-01-07 ที่ เวย์แบ็กแมชชีน to its influence on regional American building styles.
ปฏิบัติการทันเนนแบร์ก

| ปฏิบัติการทันเนนแบร์ก Unternehmen Tannenberg |
| --- | --- |
การสังหารหมู่พลเรือนโปแลนด์ของทหารเยอรมันในโปแลนด์ตะวันตกในวันที่20 ตุลาคม ค.ศ. 1939
สถานที่: โปแลนด์ภายใต้การยึดครองของเยอรมัน
วันที่: ค.ศ. 1939
เป้าหมาย: ชาวโปแลนด์
ประเภท: การฆ่าล้างเผ่าพันธุ์, การยิงเป้าหมู่
อาวุธ: อาวุธปืนอัตโนมัติ
ตาย: เสียชีวิตจำนวน 20,000 คน ในจำนวน 760 คนถูกสังหารหมู่โดยหน่วยไอน์ซัทซกรุพเพนแห่งหน่วยเอสเอส
ผู้ก่อเหตุ:  นาซีเยอรมนี
ปฏิบัติการทันเนนแบร์ก (เยอรมัน: Unternehmen Tannenberg) เป็นรหัสนามของหนึ่งในการปฏิบัติการสังหารหมู่โดยนาซีเยอรมนีที่ได้ถูกนำไปใช้ในชาติโปแลนด์ในช่วงการเปิดฉากของสงครามโลกครั้งที่สองในทวีปยุโรป เป็นส่วนหนึ่งของเจเนรัลพลันโอสท์ (Generalplan Ost) สำหรับการตั้งรกรากทางตะวันออกของเยอรมัน การยิงเป้าได้ถูกดำเนินการด้วยการใช้รายชื่อในการเนรเทศ (Sonderfahndungsbuch Polen) รวบรวมโดยตำรวจลับ เกสตาโปในช่วงสองปีก่อนการโจมตีในปี ค.ศ. 1939.
รายชื่อลับสุดยอดได้มีการระบุถึงจำนวนของชนชั้นสูงของชาวโปลแลนด์ได้มากว่า 61,000 สมาชิก: ซึ่งมีทั้งนักเคลื่อนไหว, ปัญญาชน, นักศึกษา, นักบวช, นักแสดง, อดีตเจ้าหน้าที่และอื่น ๆ ที่จะถูกกักตัวหรือยิงทิ้ง ส่วนสมาชิกของชนกลุ่มน้อยชาวเยอรมันที่อาศัยในประเทศโปแลนด์ได้คอยช่วยเหลือในการเตรียมรายชื่อ ได้มีการประเมินว่า มีจำนวนชาวเยอรมัน 2 หมื่นคนที่อาศัยอยู่ในโปแลนด์เป็นองค์กรที่เกี่ยวข้องในรูปแบบต่าง ๆ ของการบ่อนทำลาย
ปฏิบัติการทันเนนแบร์กได้รับการติดตามอย่างใกล้ชิดโดย Intelligenzaktion ในช่วงระยะที่สองของ Unternehmen Tannenberg ภายใต้การดูแลโดย Sonderreferat ของไฮดริชจากเบอร์ลิน มันได้ใช้เวลาจนกระทั่งเดือนมกราคม ค.ศ. 1940. เฉพาะในโพเมราเนีย ชาวโปแลนด์จำนวน 36,000-42,000 คน รวมทั้งเด็กถูกฆ่าตายก่อนจะจบลงในปี ค.ศ. 1939
บีเยิร์น ลินเดอมัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  บีเยิร์น ลินเดอร์มัน
วันเกิด:   (1984-01-23) 23 มกราคม ค.ศ. 1984 (40 ปี)
สถานที่เกิด:  นีนบวร์ค เยอรมนีตะวันตก
ส่วนสูง:  1.83 m (6 ft 0 in)
ตำแหน่ง:  กองกลาง / กองหน้า
ข้อมูลสโมสร
สโมสรปัจจุบัน:  สโมสรฟุตบอลศรีสะเกษ
หมายเลข:  -
สโมสรเยาวชน
:  เทเอสเว ล็อกคุม
0000–1998:  เวเอฟอัล เมินเชินฮาเกน
1998–2003:  ฮันโนเฟอร์ 96
สโมสรอาชีพ*
| ปี |  ทีม |  ลงเล่น |  (ประตู) |
| 2003–2004 |  ฮันโนเฟอร์ 96 |  0 |  (0) |
| 2004 |  ฮ็อลชไตน์คีล |  66 |  (10) |
| 2006 |  เฟาเอ็ฟเบ ลือเบ็ค |  11 |  (2) |
| 2006–2008 |  แอร์สเทอ เอ็ฟเซ มัคเดอบวร์ค |  44 |  (8) |
| 2008 |  เอ็สเซ พาเดอร์บอร์น 07 |  34 |  (4) |
| 2009–2011 |  เฟาเอ็ฟเอ็ล อ็อสนาบรึค |  60 |  (15) |
| 2011–2012 |  คาร์ลไซส์เยนา |  10 |  (0) |
| 2012–2013 |  ทหารบก |  52 |  (16) |
| 2014 |  สุพรรณบุรี |  30 |  (18) |
| 2017 |  ราชนาวี |  6 |  (0) |
| 2017 |  ศรีสะเกษ |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
บีเยิร์น ลินเดอร์มัน (เยอรมัน: Björn Lindemann) เกิดวันที่ 23 มกราคม ค.ศ. 1984 ในเมืองฮาเกิน ประเทศเยอรมนี เป็นนักฟุตบอลชาวเยอรมัน ปัจจุบันเล่นให้กับสโมสรฟุตบอลราชนาวีในไทยพรีเมียร์ลีก ในตำแหน่งกองกลาง บางครั้งยังเล่นเป็นกองหน้าได้อีกด้วย
ลินเดอมันน์เคยเป็นนักเตะเยาวชนฝึกหัดของฮันโนเฟอร์ 96 สโมสรฟุตบอลชื่อดังในบุนเดิสลีกา
แหล่งข้อมูลอื่น

Björn Lindemann เว็บไซต์ fussballdaten.de (เยอรมัน)
| ด ค กผู้เล่นชุดปัจจุบันของสโมสรฟุตบอลราชนาวี  |
| --- | --- |
 3 พลธวัฒน์  4 ต่อศักดิ์  8 สรรเสริญ  10 ธัญพิสิษฐ์  13 ภานุวัฒน์  16 บารมี  19 อาทิตย์  20 กิตติพล  21 จักรายุทธ์  24 พิทยา  26 โดบาเล  28 สหรัฐ  31 ชณธวัฒน์  หัวหน้าผู้ฝึกสอน: สมชาย
บลันเชอ โคมเมอเรล

บลันเชอ ค็อมเมอเร็ล (เยอรมัน: Blanche Kommerell; เกิด 10 มีนาคม ค.ศ. 1950) เป็นนักแสดงและนักเขียนชาวเยอรมัน โดยบลันเชอแสดงภาพยนตร์กว่า 50 เรื่อง ตั้งแต่ปี ค.ศ. 1962
ผลงานเด่น

| ปี | เรื่อง |
| --- | --- |
1975: Jacob the Liar
1971: Effi Briest
1966: The Sons of Great Bear
1962: Rotkäppchen
แหล่งข้อมูลอื่น

บลันเชอ โคมเมอเรล ที่อินเทอร์เน็ตมูวีเดตาเบส
ทือบิงเงิน

| ทือบิงเงิน   |
| --- | --- |
เมือง
Tübingen Altstadt from the Stiftskirche bell tower.
   ตราอาร์ม
ที่ตั้งของทือบิงเงิน  ในอำเภอTübingen  
ประเทศ: เยอรมนี
รัฐ: บาเดิน-เวือร์ทเทิมแบร์ค
จังหวัด: Tübingen
อำเภอ: Tübingen
การปกครอง
 • นายกเทศมนตรี: Boris Palmer (Green)
พื้นที่
 • ทั้งหมด: 108.12 ตร.กม. (41.75 ตร.ไมล์)
ความสูง: 341 เมตร (1,119 ฟุต)
ประชากร (2020-12-31)
 • ทั้งหมด: 91,077 คน
 • ความหนาแน่น: 840 คน/ตร.กม. (2,200 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 72001–72099
รหัสโทรศัพท์: 07071 07073 (Unterjesingen) 07472 (Bühl)
ทะเบียนพาหนะ: TÜ
เว็บไซต์: www.tuebingen.de
ทือบิงเงิน (เยอรมัน: Tübingen [tyːbɪŋən], listenไฟล์:Tübingen.ogg) เป็นเมืองมหาวิทยาลัย ทางตอนกลางของรัฐบาเดิน-เวือร์ทเทิมแบร์ค, ประเทศเยอรมนี ตั้งอยู่ทางใต้ของเมืองหลวงของรัฐ เมืองชตุทการ์ท 30 km (19 mi) ตั้งอยู่บนฝั่งแม่น้ำเนคคาร์และแม่น้ำอัมเมอร์ จากข้อมูลประชากรในปี ค.ศ. 2014 ราว 1 ใน 3 ของประชากรที่อาศัยอยู่ในเมืองเป็นนักศึกษา
ประชากร

¹ census result